Beste bruilof ooit! - Voelgoed
Tuis Voelgoed Blogs Beste bruilof ooit!
Beste bruilof ooit!
Hoor die lied!
Die klokke lui!
Die uitnodiging weerklink
Vanuit die Koning se paleis
Die deur staan nog wawyd oop
Vir almal wat sal kom
Voordat dit te laat is
Voordat die Bruilof begin
Almal is genooi
Tog is daar so min
Wat besluit om te kom
Na die Beste Bruilof ooit!
Dit is die Bruilof van die Lam
Een van die dae gaan Hy kom
Sy bruid gaan Hy kom haal
In wit is sy gekleë
Vir haar was niks ooit te veel
Gehoorsaam het sy die pad geloop
Die nou een
Die breë pad? Nee
Daai een … hy loop reguit na die dood
So baie het daar vertoef
Sy partytjies bly bywoon
Sekerlik omdat hulle nie besef het daar is meer!
Soveel meer as partytjie-en-jol
Luidrugtig met harte vol van seer
Voete gebind met vrees
Tog sou ‘n mens dit skaars glo!
Liewe kinders, liewe kinders
Daar is meer, soveel meer
As dronk-word met ‘n glasie bier
Elke keer wanneer die braaivleis-vure wink
Liewe kinders Ek wil julle leer
Wie van julle gaan hoor?
Wie wil deel wees
Van die grootste bruilof ooit?
Of ooit sal daar
Iets soos dit wees
Prysloos, geen mens kan bekostig om dit te mis
Die wêreld gis, hulle sê dit kan nie wees
Liewe kind luister
Die tafels is gedek, die stoele staan gereed
Sê my … gaan jy daar wees?
My gebed is dat ons elkeen sal saamgaan die dag wanneer Jesus terugkom op die wolke. Mag die herdenking van Hemelvaart ons aanspoor om gereed te wees, elke dag totdat ons Hom weer sien. Want soos wat Hy gegaan het, so sal Hy weer kom! xxx
Vorige artikelMOEDER NATUUR
Volgende artikelJou Liefde vir Koffie en jou Finansies